text: Politiet efterlyser svindlere
  01 oktober 2015 kl. 14.20
  Der er tricktyve på spil, advarer politiet.
  Politiet advarer nu mod tricktyve efter flere episoder på det seneste.
  I går gik de over en ældre mand i Billund.
  To mænd ringede på hans dør og sagde, de ville sælge julekort, hvorefter de gik ind i hans lejlighed.
  Bagefter opdagede den gamle mand, at de havde hugget hans mobiltelefon. Politiet advarer derfor mod, at man lukker nogen ind, man ikke kender.
  De to mænd beskrives således:
  A: Mand, 40 år. Kropsbygning: Almindelig. Hårfarve: Lys. Yderligere kendetegn: Talte gebrokken dansk.
  B: Mand, 45 år. Kropsbygning: Kraftig. Hårfarve: Lys.
  